**CENU APTAUJAS**

**NOLIKUMS**

**“Traktortehnikas remonts”,**

**identifikācijas numurs BAP/2-1/2025/10**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov., LV-3910 |
| **Reģistrācijas numurs** | 50900038281 |

1. **Iepirkuma priekšmets**

Traktortehnikas remonta un diagnostikas pakalpojumi, saskaņā ar tehnisko specifikāciju (Nolikuma 1.pielikums).

1. **Identifikācijas numurs**: **BAP/2-1/2025/10**
2. **Kontaktpersona:**

Codes un Mežotnes pagasta nodaļas vadītājs Zigurds Kalējs, e-pasts: zigurds.kalejs@bauskasnovads.lv , tālr. +371 27802519.

1. **Piedāvājumu iesniegšana, iesniegšanas veids un termiņš:**
	1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
	2. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
	3. Pretendents savu piedāvājumu iesniedz **elektroniski līdz 2025. gada 3.februārim plkst. 12:00**, nosūtot uz e-pasta adresi: bauska.parvalde@bauskasnovads.lv .
	4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
	5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīga elektroniska atslēga vai parole šifrētā dokumenta atvēršanai.
2. **Līguma nosacījumi:**
	1. Līgums tiek īstenots atbilstoši faktiski nepieciešamajam apjomam par plānoto līguma summu, kura nepārsniedz 9999,99 EUR bez PVN.
	2. Pasūtītājs līguma ietvaros nav saistīts ar visu plānoto līguma summu, un līguma darbības laikā var pasūtīt pakalpojumu par mazāku summu, atbilstoši faktiski nepieciešamajam apjomam.
	3. Līguma izpildes laiks ir 12 (divpadsmit) mēneši no līguma spēkā stāšanās dienas vai līdz plānotās līguma summas izlietojumam, atkarībā no tā, kurš no nosacījumiem iestājas pirmais.
	4. Pakalpojuma sniegšanas vieta: saskaņā ar Tehnisko specifikāciju.
	5. Līgums ar pēcapmaksu. Apmaksa tiek veikta pa daļām 10 (desmit) darba dienu laikā pēc faktiski sniegtā pakalpojuma, nodošanas - pieņemšanas akta abpusējas parakstīšanas dienas un rēķina saņemšanas, pārskaitot naudu Izpildītāja norādīto bankas kontu;
3. **Prasības pretendentam**

Pretendents ir fiziskā vai juridiskā persona, kura līdz līguma slēgšanas dienai ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīga nodarboties ar komercdarbību un sniegt Pasūtītājam nepieciešamos pakalpojumus.

1. **Iesniedzamie dokumenti:**
	1. Pieteikums dalībai cenu aptaujā, atbilstoši 2.pielikumam;
	2. Finanšu piedāvājums, atbilstoši 3.pielikumam.
2. **Piedāvājuma izvēles kritērijs**
	1. Piedāvājums ar zemāko cenu, kas pilnībā atbilst tirgus izpētes noteikumiem (gadījumā, ja tiks nolemts piešķirt līguma slēgšanas tiesības).
	2. Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.

Bauskas novada pašvaldības iestāde

“Bauskas apvienības pārvalde” vadītāja L.Vasiļauska

**1.pielikums**

**TEHNISKĀ SPECIFIKĀCIJA**

**CENU APTAUJĀ**

**“Traktortehnikas remonts”,**

**identifikācijas numurs BAP/2-1//2025/10**

Iepirkuma līguma ietvaros pēc pasūtītāja pieprasījuma ir veicami remontdarbi un apkalpošana Bauskas apvienības pārvaldes traktortehnikai.

1. Mehānismi, kuriem Līguma darbības laikā jāveic diagnostika un remonts (kopā **Pakalpojumi**):

|  |  |  |
| --- | --- | --- |
| Marka | Reģistrācijas numurs | Gads |
| John Deere | T6718LT | 2007 |

1. Pakalpojums ietver remonta un diagnostikas pakalpojumu sniegšanu norādītajām un arī līguma darbības laikā iegādātām tehnikas vienībām.
2. Pasūtītāja pilnvarotā persona piesaka nepieciešamību veikt traktortehnikas remonta vai diagnostikas pakalpojumu sniegšanu telefoniski vai nosūtot pieteikumu uz Izpildītāja e-pasta adresi.
3. Pasūtītāja pilnvarotā persona saskaņo ar Izpildītāja pilnvaroto personu traktortehnikas pieņemšanas laiku remontam vai diagnostikai.
4. Izpildītājam jāveic traktortehnikas tehniskā stāvokļa diagnostika ne vēlāk kā nākamās darba dienas laikā no attiecīgā pieteikuma saņemšanas dienas.
5. Izpildītājs traktortehnikas remontu vai diagnostiku veic Pasūtītāja telpās, adrese -“Spiģu darbnīcas” Codes pagasts, Bauskas novads.
6. Izpildītājs 2 darba dienu laikā pēc traktortehnikas diagnostikas veikšanas sagatavo detalizētu remonta izmaksu tāmi, kuru pirms remonta uzsākšanas iesniedz Pasūtītāja pilnvarotajai personai saskaņošanai.
7. Traktortehnikas remonts tiek uzsākts tikai pēc Pasūtītāja pilnvarotās personas tāmes saskaņošanas.
8. Pēc Pakalpojumu izpildes Izpildītājs iesniedz Pasūtītājam Pieņemšanas-Nodošanas aktu, kurā norādīts sniegtais pakalpojums, pakalpojuma apjoms un izmaksas. Remontdarbu aktam tiek pievienota saskaņotā tāme.
9. Pasūtītāja pilnvarotā persona Pakalpojumu izpildes nodošanas-pieņemšanas aktu paraksta 5 (piecu) darba dienu laikā pēc tā saņemšanas.
10. Gadījumā, ja Pasūtītāja pilnvarotā persona nepiekrīt Pakalpojumu izpildes Pieņemšanas- Nodošanas aktā norādītajam Pakalpojumu izpildes apjomam vai izmaksām, tas neakceptē un neparaksta Pieņemšanas-Nodošanas aktu. Šajā gadījumā pasūtītāja Pilnvarotā persona 5 (piecu) darba dienu laikā no tās saņemšanas rakstiski elektroniskā formā iesniedz Izpildītājam iebildumus, nosūtot uz Izpildītāja norādīto e-pasta adresi.. Neakceptētā Pieņemšanas-Nodošanas akta izrakstīšanas datums nevar tikt uzskatīts par apmaksas termiņa sākumu.
11. Pasūtītāja pārstāvja Pakalpojumu izpildes vietā parakstīts Pakalpojumu izpildes Pieņemšanas-Nodošanas akts neizslēdz iespēju Pasūtītāja pilnvarotajai personai 5 (piecu) darba dienu laikā rakstiski elektroniskā formāizteikt iebildumus par Pakalpojumu izpildes Pieņemšanas-Nodošanas aktā un Izpildītāja rēķinā norādīto Pakalpojumu izpildes apjomu vai izmaksām. Pasūtītāja pilnvarotās personas vai Pasūtītāja rakstisku iebildumu izteikšana aptur Pakalpojumu izpildes rēķina apmaksas termiņu.
12. Par visiem gadījumiem, kad nepieciešama rezerves daļu pasūtīšana un Pakalpojumu izpildes termiņš balstīts uz rezerves daļu piegādātāju sniegtajām ziņām, kā arī par gadījumiem, kad darba gaitā jāmaina traktortehnikas remonta apjoms vai tas pārsniedz saskaņoto izmaksu tāmi, Izpildītājam nekavējoties jāinformē Pasūtītāja pilnvarotā persona un jāsaskaņo ar to turpmākā traktortehnikas remonta izpildes gaita.
13. Pasūtītājs nodrošina nepieciešamo rezerves daļu piegādi.
14. Izpildītājs nodrošina nepieciešamo palīgmateriālu (tai skaitā eļļu, smērvielu, dažādu šķidrumu, u.c. remontam nepieciešamo) piegādi, tai skaitā:
	1. izmanto attiecīgās markas un modeļa traktortehnikas ražotāja ieteiktos palīgmateriālus vai analogus, kas atbilst Eiropas Savienības noteiktajiem standartiem un prasībām. Primāri Pakalpojuma izpildē izmantot tikai traktortehnikas ražotāja ieteiktos oriģinālos palīgmateriālus.
	2. Pakalpojumu izpildei nepieciešamo palīgmateriālu pasūtīšanu un piegādi bez priekšapmaksas.
	3. Palīgmateriālu piegādi 15 (piecpadsmit) kalendāro dienu laikā no dienas, kurā Pasūtītāja pilnvarotā persona akceptējusi traktortehnikas remonta uzsākšanu.
	4. Iespēju traktortehnikas vadītājam un/vai citai Pasūtītāja atbildīgajai persona būt klāt Pakalpojumu izpildes procesā.
	5. Izpildītājs nodrošina nolietoto palīgmateriālu un rezerves daļu utilizāciju bez maksas.
15. Līguma izpildes laikā Pasūtītāja traktortehnikas klāsts var mainīties.
16. Pakalpojumu sniegšanas garantijas nosacījumi:
	1. Izpildītājs nodrošina garantijas par paveiktajiem darbiem un izmantotajiem palīgmateriāliem. Garantiju apmēru un ilgumu nosaka atkarībā no veicamo darbu specifikas un izmantotiem palīgmateriāliem, bet ne mazāk kā:
		1. 6 mēnešus analogiem palīgmateriāliem, kurus nav ieteicis traktortehnikas ražotājs, ņemot vērā to dabisko nolietojumu;
		2. 12 mēnešu oriģinālajiem palīgmateriāliem vai traktortehnikas ražotāja ieteiktajiem, ņemot vērā to dabisko nolietojumu;
	2. Ja Izpildītājs veic nekvalitatīvu remontu t.i. nav novērsti visi defekti, par kuru novēršanu puses vienojušās pirms remontu uzsākšanas, vai traktortehnikai garantijas perioda laikā rodas identisks bojājums nekvalitatīvu darbu veikšanas dēļ Izpildītājs novērš konstatētos defektus par saviem līdzekļiem, ne vēlāk kā 2 darba dienu laikā no pretenzijas pieteikšanas dienas.